text: نئی دہلی،27 جولائی 2018جموں و کشمیر کے اودھم پور میں جلد ہی فوج کا ایک سپر اسپیشلٹی اسپتال بنایا جائے گا، جس میں جدید ترین حفظان صحت کی سہولیات کے علاوہ ڈی ایم اور ایم سی ایچ تربیت یافتہ سپراسپیشلسٹ ڈاکٹر موجود ہوں گے۔ آج یہاں اس کی اطلاع دیتے ہوئے شمال مشرقی خطوں کے مرکزی وزیر مملکت (آزادانہ چارج)، وزیر اعظم کے دفتر، عملے، عوامی شکایات اور پنشن، ایٹمی توانائی اور خلاء کے وزیر مملکت ڈاکٹر جیتندر سنگھ نے کہا ہے کہ امید ہے کہ یہ اسپتال اگلے سال کے شروع میں کام کرنے لگے گا، البتہ انہوں نے ذاتی طورپر وزیر دفاع محترمہ نرملا سیتا رمن کو خط لکھا ہے کہ وہ اس پروجیکٹ کی تکمیل میں تیزی لائیں ، تاکہ اس کی تکمیل وقت سے پہلے ہوسکے اور یہ اسپتال اس سال کے آخر تک کام کرنے لگے۔